

РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

ОПШТИНА ШИД

СКУПШТИНА ОПШТИНЕ ШИД

Број: 011- 142/II-7-22

Датум:31.08. 2022. године

Шид

 На основу члана 72. став 3.,4.,5., 6., 7., и 8. Закона о локалним изборима („Сл. гласник РС“ број: 14/2022), члана 31. Закона о локалној самоуправи („Сл. гласник РС“ број 129/07, 83/14.-др. закон, 101/16.- др. закон и 47/18 и 111/2021-др.закон), Скупштина општине Шид на седници одржаној 31.08. 2022.године донела је,

 **Р Е Ш Е Њ Е**

**О ПОТВРЂИВАЊУ МАНДАТА ОДБОРНИКУ СКУПШТИНЕ ОПШТИНЕ ШИД.**

**I**

**ПОТВРЂУЈЕ СЕ** мандат одборнику Скупштине општине Шид, изабраном на изборима одржаним 21.јуна 2020. године и то:

Катарина Митровић, са листе “АЛЕКСАНДАР ВУЧИЋ-ЗА НАШУ ДЕЦУ“,НА ИЗБОРИМА ОДРЖАНИМ 21.јуна 2020. године.

**II**

Мандат одборника почиње да тече даном потврђивања мандата у Скупштини општине и траје до истека мандата одборника тог сазива Скупштине општине.

**III**

Против овог Решења може се изјавити жалба надлежном суду у року од 7 дана од дана доношења решења.

**IV**

Ово решење ступа на снагу даном доношења, а објавиће се у „Службеном листу општине Шид “ и званичном сајту општине Шид.

**О б р а з л о ж е њ е**

Правни основ за доношење Решења о потврђивању мандата одборнику Скупштине општине Шид садржан је у одредбама члана 72. став 3.,4.,5., 6., 7., и 8 Закона о локалним изборима („Сл. гласник РС“број:14/2022 ),и члана 31. Закона о локалној самоуправи („Сл. гласник РС“ број 129/07, 83/14.др.закон, 101/16.др.закон, 47/18 и 111/2021-др.закон).

 Одредбом члана 72. став 1. Закона о локалним изборима је прописано да у случају престанка мандата одборнику, пре истека времена на које је изабран, мандат се додељује првом следећем кандидату са исте изборне листе коме није био додељен мандат одборника.

У ставу 3. и 4. истог члана је прописано да мандат новог одборника траје до истека мандата одборника коме је престао мандат.

С обзиром да је на основу поднете писмене оставке од стране одборника Весне Лукић из Шида, са Изборне листе, „Александар Вучић- За нашу децу“, Скупштина општине Шид донела Решење о престанку мандата именованој, под бројем: 011-141/II-22 од 31.08.2022. године, у складу са чланом 72. Закона о локалним изборима, а на основу прибављене сагласности Катарине Митровић, доноси се Решење о потврђивању мандата именованом.

**ПОУКА О ПРАВНОМ СРЕДСТВУ**:

Против решења скупштине донете у вези са потврђивањем мандата новог одборника подносилац проглашене изборне листе која је освојила мандат,одборник и кандидат за одборника на изборној листи са које је изабран нови одборник могу поднети жалбу вишем суду на чијем се подручју налази седиште скупштине у року од седам дана од дана доношења решења.

Жалба се подноси преко скупштине, која је дужна да у року од два дана од дана пријема жалбе достави вишем суду жалбу и све списе предмета.

Виши суд доноси одлуку по жалби у року од 30 дана од дана пријема жалбе са списима.

 Доставити:

1. Овлашћеном лицу изборне листе која је освојила мандат

2. одборнику

3. архиви

 ПРЕДСЕДНИК

 Тихомир Стаменковић дипл.инж.тех